CELEX: 32013R0245
Language: fi
Date: 2013-03-19 00:00:00
Title: Komission asetus (EU) N:o 245/2013, annettu 19 päivänä maaliskuuta 2013 , asetuksen (EY) N:o 272/2009 muuttamisesta nesteiden, aerosolien ja geelien turvatarkastusten osalta EU:n lentoasemilla  ETA:n kannalta merkityksellinen teksti

20.3.2013   
            
            
               FI
            
            
               Euroopan unionin virallinen lehti
            
            
               L 77/5
            
         KOMISSION ASETUS (EU) N:o 245/2013,
   annettu 19 päivänä maaliskuuta 2013,
   asetuksen (EY) N:o 272/2009 muuttamisesta nesteiden, aerosolien ja geelien turvatarkastusten osalta EU:n lentoasemilla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 300/2008 4 artiklan 2 kohdan mukaan komissio hyväksyy yleisiä toimenpiteitä, joiden tarkoituksena on muuttaa kyseisen asetuksen liitteessä I tarkoitettujen yhteisten perusvaatimusten muita kuin keskeisiä osia niitä täydentämällä.
            
         
               (2)
            
            
               Yleisistä toimenpiteistä siviili-ilmailun turvaamista koskevien yhteisten perusvaatimusten täydentämiseksi säädetään Euroopan parlamentin ja neuvoston asetuksen (EY) N:o 300/2008 liitteessä vahvistettujen siviili-ilmailun turvaamista koskevien yhteisten perusvaatimusten täydentämisestä 2 päivänä huhtikuuta 2009 annetun komission asetuksen (EY) N:o 272/2009 (2) liitteessä. Asetuksen (EY) N:o 272/2009 liitteessä säädetään erityisesti menetelmistä ja tekniikoista nestemäisten räjähteiden havaitsemiseksi, jotta nesteitä, aerosoleja ja geelejä voisi viedä turvavalvotuille alueille ja ilma-alukseen.
            
         
               (3)
            
            
               Jotta voitaisiin ottaa vaiheittain käyttöön turvatarkastusjärjestelmä nestemäisten räjähteiden havaitsemiseksi, siviili-ilmailun turvaamista koskevien yhteisten perusvaatimusten täydentämisestä annetun asetuksen (EY) N:o 272/2009 muuttamisesta 9 päivänä huhtikuuta 2010 annetun komission asetuksen (EU) N:o 297/2010 (3) liitteessä vahvistetaan kaksi päivämäärää: kolmansien maiden lentoasemilla tai yhteisön ulkopuolisten lentoliikenteen harjoittajien ilma-aluksissa hankittujen nesteiden, aerosolien ja geelien turvatarkastusten osalta 29 päivä huhtikuuta 2011 ja kaikkien nesteiden, aerosolien ja geelien turvatarkastusten osalta 29 päivä huhtikuuta 2013.
            
         
               (4)
            
            
               Siviili-ilmailun turvaamista koskevien yhteisten perusvaatimusten täydentämisestä annetun asetuksen (EY) N:o 272/2009 muuttamisesta EU:n lentoasemilla suoritettavien nesteiden, aerosolien ja geelien turvatarkastusten vaiheittaisen käyttöönoton osalta 22 päivänä heinäkuuta 2011 annetulla asetuksella (EU) N:o 720/2011 (4) poistettiin määräaika 29 päivä huhtikuuta 2011, sillä kehitys EU:ssa ja kansainvälisellä tasolla juuri ennen 29 päivää huhtikuuta 2011 osoitti, että vain harvat lentoasemat voisivat tosiasiassa tarjota turvatarkastusmahdollisuuden ja matkustajille voisi jäädä epäselväksi, saako kolmannen maan lentoasemalla tai muun kuin yhteisön lentoliikenteen harjoittajan ilma-aluksessa hankittuja nesteitä, aerosoleja ja geelejä viedä turvavalvotuille alueille ja ilma-alukseen.
            
         
               (5)
            
            
               Teknologian tai sääntelyn kehittyminen sekä EU:ssa että kansainvälisellä tasolla voi vaikuttaa asetuksen (EY) N:o 272/2009 liitteessä säädettyihin määräaikoihin ja komissio voi tarvittaessa ehdottaa tarkistuksia, joissa olisi otettava erityisesti huomioon laitteiden käytettävyys ja matkustamisen sujuvuus.
            
         
               (6)
            
            
               Komissio on tehnyt tiivistä yhteistyötä kaikkien osapuolten kanssa arvioidakseen nesteiden, aerosolien ja geelien turvatarkastusten tilannetta EU:n lentoasemilla heinäkuuhun 2012 mennessä. Tämän työn yhteydessä on toteutettu käytännön kokeiluja. Komissio antoi Euroopan parlamentille ja neuvostolle heinäkuussa 2012 kertomuksen (5), jossa se esitti arvionsa tilanteesta.
            
         
               (7)
            
            
               Tämän arvion perusteella ja ottaen erityisesti huomioon huomattavat käytännön riskit, jos kaikkien nesteiden, aerosolien ja geelien turvatarkastaminen nestemäisten räjähteiden havaitsemiseksi tulisi pakolliseksi kaikilla unionin lentoasemilla 29 päivästä huhtikuuta 2013, komissio katsoo, että tämä päivämäärä olisi korvattava rajoitusten vaiheittaisella poistamisella, millä varmistetaan korkean turvallisuustason säilyminen ja matkustamisen sujuvuus kaikissa vaiheissa täytäntöönpanosäännöissä yksityiskohtaisesti säädetyn mukaisesti.
            
         
               (8)
            
            
               Sen vuoksi asetuksen (EY) N:o 272/2009 liitettä olisi muutettava.
            
         
               (9)
            
            
               Tässä asetuksessa säädetyt toimenpiteet ovat siviili-ilmailun turvaamista käsittelevän sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 272/2009 liite tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 97, 9.4.2008, s. 72.
   
      (2)  EUVL L 91, 3.4.2009, s. 7.
   
      (3)  EUVL L 90, 10.4.2010, s. 1.
   
      (4)  EUVL L 193, 23.7.2011, s. 19.
   
      (5)  COM(2012) 404, 18.7.2012, ei julkaistu.
   
      LIITE
      Muutetaan asetuksen (EY) N:o 272/2009 liite seuraavasti:
      
                  a)
               
               
                  Korvataan osassa A oleva 2 kohta seuraavasti:
                  
                              ”2.
                           
                           
                              Käsimatkatavaroiden, muiden henkilöiden kuin matkustajien mukana kulkevien tavaroiden, lentoliikenteen harjoittajan postilähetysten ja materiaalien, paitsi silloin kuin ne on tarkoitus kuormata ilma-aluksen ruumaan, lennon aikana käytettävien tarvikkeiden ja lentoasematarvikkeiden turvatarkastus:
                              
                                          a)
                                       
                                       
                                          tarkastus käsin;
                                       
                                    
                                          b)
                                       
                                       
                                          silmämääräinen tarkastus;
                                       
                                    
                                          c)
                                       
                                       
                                          läpivalaisulaitteet;
                                       
                                    
                                          d)
                                       
                                       
                                          räjähdysaineilmaisimet (EDS);
                                       
                                    
                                          e)
                                       
                                       
                                          räjähdekoirat (EDD);
                                       
                                    
                                          f)
                                       
                                       
                                          räjähdysainejäämäilmaisimet (ETD); ja
                                       
                                    
                                          g)
                                       
                                       
                                          nestemäisten räjähteiden ilmaisimet (LEDS).”
                                       
                                    
                        
            
                  b)
               
               
                  Korvataan osa B1 seuraavasti:
                  ”OSA B1
                  
                     Nesteet, aerosolit ja geelit
                  
                  Nesteitä, aerosoleja ja geelejä saa viedä turvavalvotuille alueille, jos ne on turvatarkastettu tai vapautettu turvatarkastuksesta asetuksen (EY) N:o 300/2008 4 artiklan 3 kohdan nojalla annettujen täytäntöönpanosääntöjen vaatimusten mukaisesti.”